# Дисонанца

Дисонанца, малюнок Франца фон Штуки (1910) Хлапец зоз панову фрулу.**Дисонанца** (лат. *dissonantia*, франц. и анґл. *Dissonance*), значи зраженє, нєзлога, нєсогласє, звучни нєсклад) То согласє хторе настава зоз источасним звучаньом двох або вецей тонох (интервали, акорди) а кед ше их слуха вони виволую нєприємни упечаток, нєсклад и нємир и *глєдаю розришенє*, т.є. *змиренє*.

Нотни приклад дисонанци на тону це1.
Звучни приклад *дисонанци* на тону *це1.*
Таки музични звучни нєсклад виволую и дисонантни интервали (опатриц приклад нїжей на правим боку).

Дисонантни интервали то:

* шицки секунди (мала, велька, зменшана и звекшана),
* шицки септими (мала, велька, зменшана и звекшана),
* шицки зменшани интервали,
* шицки звекшани интервали.

Ухо нєшкайшого чловека постало до тей мири имуне на звучни нєсклади и оштрини, же дакедишнї теорийно дисонанци нєшкайшому чловекови вецей нє таки ,,груби,” оштри и нєприємни. Процивно дисонанци то *консонанца*, хтора доприноши приємне, змирене и лагодне звучанє людскoму уху и *нє глєда розришенє.*

## Методи преценьованя консонанци и дисонанци

Рoзлика медзи консонанцу и дисонанцу спатра ше през даскельо аспекти:

* математични аспект: консонанца ма єдноставнєйше одношенє числох вибрациї, а дисонанца зложенше; напр. чиста квинта = 2:3, мала септима = 5:9
* физични (або акустични): дисонанци маю длугши периоди понавяня ґрупи вибрацийох звучного цела як консонанци, и прето спричинюю моцнєйши „дурканя." „Дисонанци“ мож наволац гоч хтори акустично оштри консонанциї, уключуюци и тоти хтори класификовани як консонанци у класичней гармониї;
* физиолоґийни: консонанца ше чувствує як цихи умирююци звук, дисонанца як оштри, иритируюци, нємирни звук;
* психолоґийни: консонанца ше спатра як фудамент/ основа, вираз змиреносци, нєт нємиру, а дисонанца як нєстабилносц, ношитель напруженя и тензиї, фактор рушаня.

Нотни приказ: В. А. Моцарт, контрапунктово дїло зоз дисонанцами. Дисонанца у Моцартовим контрпунктовим дїлу (виривок).У европскей полифоней музики, глатки преход зоз дисонанци до консонанци ше доживйовал як зменшанє напнутосци, виволує менталне задовольство и постава найважнєйши критериюм за естетске преценьованє музики. Одношенє дисонанци и консонанци у гармониї ше метафорично описує як „ґравитацию“ (у музики ґрадация од першого ґу другому), а преход зоз дисонанци до консонанци як „розришенє.“ Змена дисонанци-напнутосц и консонанци-пражнєнє/змирйованє, формує даяку файту „гармонийного диханя“ у музики.

## Литература

* Гарбузов Н. А., О консонирующих и диссонирующих интервалах, «Музыкальное образование», 1930, № 4—5;
* Клещов С. В., К вопросу о различии диссонирующих и консонирующих созвучий, «Труды физиологических лабораторий академика И. П. Павлова», 1941, т. 10;
* Гельмгольц Г. Учение о слуховых ощущениях как физиологическая основа для теории музыки. Пер. с нем. СПб., 1875.
* Stumpf С., Konsonanz und Dissonanz, Lpz., 1898; Riemann Н., Zur Theorie der Konsonanz und Dissonanz, в його зб.: Präludien und Studien, Bd 3, Lpz., 190

## Вонкашня вяза

* Disonanca Proleksis enciklopedija (язик; горватски)
* Консонанс і дисонанс

* Диссонанс (в музыке)Arhivirano 2 грудня 2008 у Wayback\_Machine у Велика радянська енциклопедія на русийским язику

## Референци